E goge mahlo le maikutlo. E tliše khuduego. Efa ntlha-kgolo ya athikele. Tšhomišo ya lebaka la bjale. 50Gwa fetola Labane le Bethuele, ba re: Taba ye e tšwa go Morena; rena ga re kgone go go botša le lebe le ge e le le le botse. 51Rebeka šo, o a mmona! Mo tšee o sepele, e be mosadi wa morwa wa mong wa gago, bjalo ka ge Morena a boletše. 52Mohlanka wa Aborahama ge a ekwa mantšu ao a bona, a khunamela Morena. 53Ya ba gona a ntšhago dingangane tša silifera le tša gauta, le diaparo, a di fa Rebeka; ngwanabo le mmagwe a ba fa dilo tša bohlokwa. Setšene Makhado o be a phela segoši e le ruri ka mo ga gagwe. Go fihla ka gae e be e no ba go itahlela sofeng, mosadi a mmofolla diputsi, a di iša ka phapošeng ya go robala, a boa le masilipere. Go tloga moo a khunama mo kgauswi go bogela ge tlou e eja. Tlou ya gona e be e sa je, e fula. Makako a mararo o be a a lahlela gatee, a be a kgoromeletša poroto kua go mosadi go laetša gore ga se a khora. Ge a khoše o be a bea dibjana mo fase, mo pele ga gagwe. Sešebo sona se be se tlišwa ka potwana, sa bewa mo pele ga gagwe. Nama yona e be e sa hlokege, a hlaba nku goba pudi beke ye nngwe le ye nngwe. Maphodisa a dinako tšeo a be a ipshina, ba lobiwa ka ditšhelete, dinku le dipudi ke bao ba ithapeletšago, ba tšhabago go swarwa le ge ba sa tsebe gore ba tla be ba swarelwa eng.